
Manuduetio ad rite instruenda petita pro dispensationibus 
in matrimonialibus. 


Longiori experientia teste, in petendis a Nobis varii generis dispensationibus multum 
per petentes erratur, et id generis petita male plerumque ac defectuose adstruuntur; per 
quod et negotium partium retardatur, et Officio diocesano alioquin. multum occupato; 
inanes scriptitationes causantur. | 

Huic malo medendi ergo consultum fore. duximus, aliquod schema conficere, quo duce 
questionis petita bene adstruerentur, et Nobis labor alleviaretur: 

I. Initium, operis facit: Examens sponsorum ante proclamationes instituendum, pro 
quo rite instituendo habetur manuductio in II. Notificatione Nostra typo impressa ex 
anno 1845, 

Passus ex ea huc pertinens sequentibus absolvitur: 

a. inquirendum in hoc examine, an et/quale impedimentum fors obstet? an sponsalia, 
justitia publicae honestatis, cognatio spiritualis, consanguinitas, affinitas? et quo in gradu? 
quod per libros metricales et per testes cognoscetur. 

b. utrum dispensatio optabilis et necessaria et quare? num speranda foret? et quibus 
adminiculis petenda? 

c. Sponsi separatim ef occulte sunt interrogandi: an non obstet ipsis impedimentum 
quodpiam occultum? v. g. impedimentum criminis vel affinitatis e copula illicita ? contra 
quod maxime et saepissime peccatur, et matrimonia invalide contrahuntur — uia nuptu- 
rientes autumant, hoc non impedire, et Curatus negligit, eos desuper examinare — qua 
occasione ipsis aperiendum, matrimonia cum talibus impedimentis contracta etiam coram 
Deo esse nulla, Si examen hoc per Curatum rite institutum fuerit, facile patescet: an et 
quale. impedimentum obversetur? hoc detecto, videndum, quis sit dispensans? Episcopus 
an Papa? quia petitum ad personam dispensantis stylisandum.. Quoad punctum hoc multum 
errant Curati; non Episcopale Consistorium qua tale dispensat, sed nonnisi Episcopus 
qui à S. Sede apostolica ad hoc authorisatur: hine non ad Consistorium sed ad Consi- 
storii Praesidium petitum. est stylisandum, quod paucissimi observant ; plerumque. petitum 

ad Episcopale Consistorium stylisant, quod non convenit, — Etiam tunc ad Consistorii 
Praesidium petitum est stylisandum, quando impedimentum tale habetur, super quo non- 
nisi S. Sedes apostolica dispensare potest; hoc solo cum discrimine, quod posteriori in 
casu petatur, quatenus Consistorii Praesidium necessariam dispensationem apostolicam be- 
nigne procurare dignaretur. 

2. Advertendum: an necessaria sit marca tymbralis vel non? in hoc plurimi errant 
et tamen clarissima desuper habetur notificatio in Currenda X. ex anno 1873 pag. 72. 
Haec notificatio ita sonat: podania siron wystösowane do“ Konsystorzów o dyspenze od 
przeszkód maliecskich ezysto kanonicznych nie podlegają naleäylosci slemplowéj. 

Regula generalis sequens servire posset: quotiescunque dispensatio etiam ab alto 
Regimine peti debeat (inspice Curr. XI. ex anno 1868 pag. 86, passus ita sonat: sö cum 
impedimento canonico eliam impedimenta e. g. consanguinitatis vel affinitatis in II. gradw 
aequali, vel inaequali conjuncia fuerint, necessaria etiam erit dispensatio a respectiva in- 
stantia civili) marca est necessaria pro petito ad Consistorii Praesidium. 

Marea, si est necessaria, non ex parte sinistra petiti, sed pro prima lineola ipsius 
petiti est adhibenda; alias petitum poene subjacet ita, ac si marca adhibita non fuisset, 

3. Ut schema rite conficiatur; etiam in hoc puncto magna inscitia proditur, vel gra- 
dus false numerantur, vel ipsum impedimentum male notatur; loco affinitatis saepissime 
consanguinitas ponitur, et vice versa, 

4, Sequuntur rationum: momenta seu motiva e quibus dispensatio petitur; haec 
possunt esse: 

8. causae vere canonicae, vel 
b. sic dicta motiva impulsiva. 

Causae vere canonicae vocantur, quibus dispensans ad indulgendam dispensationem 
movetur; impulsiva vocantur, quae efficiunt, ut dispensatio e causis vere canonicis facilius 
concedatur. i 

Dispensandi causae in regula e parte sponsae desumi solent; unde regula: preces pro 
foro externo conficiendae sunt a parocho sponsae, quia hic tantum causarum vim et ve- 
ritatem. perspicere potest. — Nonnisi' e justis et gravissimis causis conceditur dispensatio. 
(inspice: Notificationem Nostram typo impressam ex 11. Nov. 1838 N. 2761, ex 21. Julii 
1834. N. 1488, et pluries). 


Tenor harum notificationum est sequens: 


l. dispensationes ab impedimentis: I: gradus vel IIt tangentis Tom consanguinitatis vel 
affinitatis tanium ob. graves causas in Concilio Tridentino et constitutionibus Benedicti XIV. 
expressas, Beatissimus Pater est elargiturus. 

2. nonnisi gravibus rationibus canonicis subversantibus in propinquioribus casibus, 
in specie vero in II. mixto IIT. gradu consanguinitatis vel affinitatis recurrant. ad Consists 
Praesidium, ei | quavis vice circumstantias subversantes, momentaque petitionis adducant. 


ze. MIDI 


Causae vero canonicae enumerantur in Currenda I. ex anno 1857 pag. 10, Curr. VIII. 
ex anno 1867 pag. 62. et seq. 

Sunt autem sequentes: 
angustia loci — iucompetentia dotis — bonum pacis, seu exstinctio gravis inimicitiae, aut 
litium — oratrix filiis gravata — aetas puellae superadulta — periculum seductionis — 
conservatio bonorum in eadem illustri familia — conservatio illustris familiae in eodem 
sanguine — excellentia meritorum in ecclesiam — ex certis rationabilibus causis. — 

Ad eas notatur: 

l. ad angustiam loci; si mulier viro non consanguineo vel affini nubere potuit et 
renuit, jam non est angustia loci — de viro haec causa plane non valet. Angustus di- 
citur communiter locus, qui 300 focos seu numeros domuum non attingit. 

2. ad incompetentiam dotis; si mulier pauper occasionem habebat nubendi viro juxta 
status sui conditionem, simul autem dives consanguineus vel affinis eidem mulieri nuptias 
offerat — tunc spreta illa occasione ad matrimonium cum divite consanguineo contrahen- 
dum non potest adduci dotis incompetentia. 

3. ad bonum pacis; si lites super rebus magni momenti inter ipsos oratores, sive 
inter eorum parentes, consanguineos et affines exortae sint, quas, certum est, per nuptias 
componi posse — debent prius componi, alias dispensatio foret invalida. 

4. oratriz filiis gravata; 

a. si nimirum vidua, quae e priori conjugio plures susceperit filios, nec ad eos alen- 
dos sufficientes possideat opes, nubere intendat viro consanguineo vel affini, qui promisit, 
se sub conditione matrimonii liberos alere. atque educare velle, ac simul hisce promissis 
adimplendis est par. 

b. si vidua est indigens, ac plures habens proles, qui suapte industria victum quae- 
rere ac matrem juvare nondum valent. 

c. oratrix gravata est liberis, ob quorum nutritionem et educationem denuo matri- 
monium necessario inire debet. Cum vero valde sit indigens (parvum solummodo praedium 
rusticum possideat) difficile omnino est, ut alium, cui nubat, virum inveniat — orator 
autem consanguineus vel affinis, eandem nihilominus ducere intendit, hisque omnino par 
est, ut vel opibus, vel manuum industria liberos praefatos sufficienter alat atque nutriat. 

Ex hac causa dispensatio etiam in I. affinitatis gradu conceditur, maxime inter ho- 
mines agrestes et agricolas, inprimis si accedat, quod orator jus habeat vel permanendi 
sub eodem tecto cum oratrice, vel si discedere voluerit, exigendi aliquam bonorum partem, 
quam tamen exsolvens, oratrix nimium gravaretur. 

Filii enumerentur cum expressione aetatis, nam causa nulla, si filii jam adulti. 

5. aetas superadulta (si annum 24 aetatis excessit) pro vidua non valet. 

6, ob excellentiam meritorum, (in Ecclesiam) quam sibi vel ipsi oratores, vel eorum 
familiae paraverint, v. g. liberalitas in Ecclesiam et pias causas, dimicatio contra Ecclesiae 
hostes, scriptis pro Ecclesia editis; 


w IB) = 


7. periculum. seductionis i. e, si in loco domicilii oratorum major incolarum pars 
sint haeretici, et adjuneta ita sint parata, ut inde periculum insurgat, ne oratores, dene- 
gata dispensatione, cogantur aut caelibes permanere, aut haereticum ducere; id autem e 
catholicorum ‘paucitate resultare debet, difficillimum fore, ut oratores a matrimonio mixto 
praeserventur, 

8. ex certis rationalibus causis; v. g. oratrix est vidua unica prole gravata, modestum 
possidens praedium. rusticum, ad ipsam cum prole enutriendam: sufficiens, At a pluribus 
annis adhuc ante viri sui mortem cum oratrice sub eodem tecto habitat orator in IL, gradu 
affinis, cui-quidem:jus ibidem manendi, vel si discedere voluerit, certa pecuniae summa 
ex praedio. competit.: Accedit, quod oratrieis socer, vir morosüs et ad iram pronus 
nuptias suadeat. 

Quod ibi orator alias appetens nuptias, discederet, id cum damno öratricis’ eveniret 
ita, ut praedium debitis gravare cogeretur, nec non socero offendiculo foret. 

Causae non canonicae sunt sequentes: 

1. quod oratores sint homines pii ac devoti, eximiique fidei cultores, — oratores 
praecise id praestant, quod nomen catholicum ab ipsis requirit. 

2. quod oratores intendant aliquod donum eximium Ecclesiae parochiali, vel pio in- 
stituto tradere, modo ipsis dispensatio concedatur. — Quasi venia Ecclesiae proemiis 
comparari posset. 

3. Quod oratores, nisi dispensationem impetraverint, in periculo animae versentur, siqui- 
dem pergent familiariter inter se conversari. — Hoc periculum voluhbtarium est, consequenter 
dispensationis impetratio a pertinaci voluntate oratorum dependeret' — quod fieri nequit. 

Aliud esset, si proxima peccandi occasio removeri vel omnino on, vel difficillime 
posset e. g.: Titius cum ‘Bertha fratris vidua sub eodem tecto cohabität, utpote jus habet 
ibidem manendi et absque damno notabili tum sibi, quam Berthae parando discedere nequit. 

4, quod oratores vehementi invicem amore sint incensi; - Amor sensualis nutritus 
contra Ecclesiae leges, peccaminosus, adeoque repellendus; gratia divina poterit devinci, 

5 quod perdifficile sit, ut oratrix: alium virum tam insignis conditionis ac tantis bonis 
praeditum: inveniat, — Ecclesiae gratia non conceditur ad comparandas opes et honores, — 

6. quod. oratores sponsalia bona fide contraxerint — falsum — non präesumuntur 
bona.fide facta cum conscientia impedimenti contracta. 

7. quod. oratorüm parentes ac familiae matrimonium vel maxime suadent. 

8. quod. oratores habitent in regionibus, ubi adsunt protestantes; quam ob rem possi- 
bile est, ut ducant protestantem. — Haec possibilitas nihil valet! 

Ponuntur autem causae canonicae ordine sequenti: 

a. primo loco: ponitur ratio canonica gravissima, v. g. sponsa est una e magno nu- 
mero liberorum — parentes: opibus non florentes — gauderent, si filiam aliqua dote nuptui 
dare possent. 


b. viduus prolibus onustus debet pro re domestica curanda matrem familias quaerere, 

c, vidua, si est liberis e priori matrimonio onerata, et habet rem oeconomicam cu- 
randam, debet ad secundas nuptias transire, quia viri auxilio indiget. 

Si talis vel similis gravis ratio canonica habetur, tunc possunt etiam impulsiva adponi; 
v. g. ipsum oratorem esse aliquo modo diffamatum, indeque non facile praeter oratricem 
inventurum esse uxorem, qua famen indigeat ob liberos e priori conjugio educandos; ora- 
tores pro Ecclesia non pauca conferebant, et similia, 

Ad legitimam dispensationem super impedimento mixtae religionis: duo requiruntur: 

a. cautiones opportunae, et 
b. causae graves; uno deficiente, alterum non sufficit. 

Primarium requisitum sunt cautiones de amovendo a parte catholica 'perversionis 
periculo; de conversione conjugis acatholiei, et de universa prole utriusque sexus in ca- 
tholicae religionis sanctitate omnino educanda, 

Secundarium: causae canonicae, 

Causae sat graves sunt, quae ad publicum magis bonum conducant v. g. 

a. si probabilis sit spes, ut familia acatholica ad veram fidem ihclinans, per matrimo- 
nium mixtum ad Eeclesiam catholicam revertatur. 

b. si matrimonium mixtum unicum sit medium, ut liberi jam ex alio matrimonio mixto 
procreati, in religione catholica educentur. 

€. Si magna scandala ex diffamatione, gravidatione, vel alio modo oritura evitari ne- 
queant, nisi per matrimonium mixtum. 

Causae vero, quae privata commota- magis respiciunt, "v. gr. aetas superadulta, an- 
gustia loci, dotis incompetentia, bénum pacis, sponsalia bona /fide contracta, ob quae 
timendum foret, ut innupta ac diffamata remaneret sponsa, de sensu s.' sedis non facile per 
se sufficiunt. Uberior instrüctio de matrimoniis mixtis habetur in Curr. IV. ex anno 1843. 

Ex hae punctum sub litt. ? commendamus observandum, quod ita sonat: mutatio 
habitationis ejusmodi conjugum, fine manutenendae 'superinvigilantiae, semper Consistorio 
indicanda. 

Nunc quaedam adhuc enucleationes: 

Caveat parochus, ne essentialia in precibus exponat, quae non existunt — neve quae 
revera exprimenda sunt, reticeat — aut enim reticetür aliqua circumstantia, qnae neces- 
sario exprimenda erat in litteris supplicibus, et tunc nulla est dispensatio propter: subrep- 
tionem; aut in re essentiali narratur aliqua circumstantia, quae-non existit, et tune inva- 
lida est dispensatio propter obreptionem. 

Si nupturientes ad duas dioeceses pertinent, dispensatio. ab Episcopo: unius 'partis 
concessa sufficit, nam. sublatum est impedimentum. Persona, quacum v, gr. super gradu 
prohibito dispensatum est a proprio Episcopo, jam de jure desinit esse consanguinea vel 
affinis. Atqui altera. pars non dioecesana valide omnino potest contrahere cum persona, 
quae ipsi non est consanguinea vel affinis; ergo dispensatio concessa ab unius partis Epis- 
topo pro altera etiam parte valet. Cum vero ‘dispensationis causae e parte sponsae 

desumantur, regulariter etiam ipsa dispensatio ab Episcopo sponsae erit petenda. Episcopi 
dispensatio e facultate s. sedis concessa absque gravi et justa causa, foret nulla — nam 
sub conditione gravis et justae causae conceduntur. 

Pro foro interno vel scandalum evitandum, vel bonum prolis, vel periculum animae 
pro causa dispensandi allegetur, modo nuptiae bona fide contractae. Concil, Trident. Sess, 
24 de reform. matri. Cap. 5. 

Si oratorum alter, vel uterque est viduus, respective vidua, semper allegetur: 

a. ex quo tempore in viduitate vivat, 

b. num, et quot liberis sit gravatus, vel gravata, et cujus aetatis hi sint, 

€. quae rationes secundas nuptias suadeant, vel necessarias reddant, 

d. quid obstet, quominus alii non consanguineo, vel non affini nubat, 

€. quare necessitetur consanguineo vel affini nubere, numque haec necessitas non sit 
studio quaesita, seu causata. 

Per expresse ad Consistorium missos non licet dispensationes matrimoniales petere 
Notifie. IL. ex anno 1837 N. 115. 

Curati non audeant titulo procurandarum dispensationum a partibus quaspiam expensas 
exigere, nisi legales taxas. — Ibidem. 

Curati cum sponsis, dispensationem a proclamationibus petituris, examen e religione 
instituant, et testimonium desuper petito adponant. Notific. VIL. ex anno 1838 N. 3029. 

Proceduram cum personis, quae pro conjugibus habentur, at non sunt, si secreto 
dispensari et copulari desiderant, invenies in Notificat. IL. ex anno 1839 N. 1109 est 
sequens: Cyn Fällen, wo zwei Perfonen getraut werden follen, von welchen früher, 
daß fte fchon getraut find, vermutbet wurde, hat ifr Geelforger wegen gänzlicyer 
Nachficht Des Aufgebothes unter Vorlegung des in feiner Gegenwart abgelegten Eides, 
das zmwifchen ihnen fein Ehehinderniß obmalte, fid) an feinen Ordinarius zu wenden. 

Dem Geelforger wird geftattet, in befonvders rüdjihrömärdigen Fällen aud) um 
die Difpens von einem trennenden Ehehinderniffe bei Perfonen, die für fhon verheirathet 
gehalten werden, eg aber nicht find, bei Dem Randeg: Präfivium mit Angebuug der 
Namen und Umftände durch die Ordinariate einzufommen. (Notif. IL ex anno 1845 sub 
N. 1007 et 1009) — Curr. IV. ex anno 1855 N. 1137. 

Ubi matrimonium mixtum erga reversales de educatione prolium in religione catholica 
contrahitur, respectivo pastori evangelico instantanee indieandum est. Curr, V. ex anno 
1853 N. 546. 

Formula juramenti: in manus parochi deponendi, quod dispensandis a bannis nullum 
impedimertum obstet, habetur in Curr. IV. ex anno 1855 N. 1137. — Curr. I, ex anno 
1857 pag 11. 12. — Tenor ejus sequens: 

Qd N. N. fchwöre zu Gott in Wahrheit, und ohne Arglift, bag ich frei und un« 
verheirather, und mit Niemanden ebelid) verfprochen bin, al8 mit meiner bier gegen- 
wärtigen Braut N. N. (meinem bier gegemvärtigen Bräutigam) und mir aud) fein 

anderes obmwaltendes Ehehinderniß befannt ift, wegen deffen unfere Verehelichung un- 
erlaubt und ungültig wäre. Diep befchwöre id), fo wahr mir Gott helfe und fein hei- 
liges Evangelium. 

Polonice: Ja N. N. przysięgam P. Bogu Wszechmoggcemu w Trójcy $. Jedynemu, 
Wszechwiedzgcemu, oraz Najéwietszemu i Najsprawiedliwszemu Sedziemu całego świata, 
w prawdzie i bez podstępu, Ze jestem wolny i bezzenny wolna i nie zamężna), z żadną 
inną (z Zadnym inny.u) nie zaręczony (nie zaręczona), jak tylko z obecną tu N. N. oblu- 
bienicą (z obecnym tu N. N. oblubieńcem moim) że mi również żadna nie jest wiadoma 
kościelna, lub jakakolwiek inna przeszkoda małżeńska, dla którejby niniejszy nasz związek 
małżeński nie był dozwolonym i nieważnym. To zaprzysięgam i tak mi dopomóż Panie 
Boże i święta Ewanielia! 

Sponsus dum jurat, tres digitos manus dexterae elevatos tenet, sponsa autem super 
pectus manum dexteram ponet. 

Convalidatio matrimonii quomodo institui debet Curr. I. ex anno 1857 pag. 14. 15. 
16. Benedictus XIV. sequentem proponit modum : 

reus dicat comparti: equidem in matrimonium nostrum non rite consensum praestiti, 
quare Conffessarius mihi dixit, pro matrimonii validitate omnino necessarium esse, ut 
consensus inter nos renovetur. 

Modus hic aequitati consentaneus videtur, nam conjux ignarus matrimonium irritum 
agnoscit, non tamen crimen notum efficitur, ex quo consecutum est impedimentum, neqne 
ulum mendacium admiscetur, quippe certissimum est, primo matrimonio haud rite tradi- 
tum fuisse consensum, neque a veritate abhorret, si impedimenti conscius affirmaret, 
primo matrimonio se nequaquam consensisse; nam verus consensus dici nequit, qui rite 
praestitus non fuit. 

Matrimoniorum sanatio in radice Curr. I, ex anno 1857 pag. I6. 

Sanatio matrimonii in radice, quia pertingit apicem potestatis pontificiae — solius 
est Pontificis. — Sub die 15. Januarii 1857 sanabantur in nostra dioecesi vi delegationis 
pontificiae matrimonia usque ad illum diem inita cum impedimentis absque necessaria dis- 
peusatione; cognationis spiritualis, justitiae publicae honestatis, affinitatis e copula illicita, 
consanguinitatis et affinitatis in gradu 3 et 4 etiam tangente 2. 

Proclamationes non fiant prius, donec impedimenta tollantur. Curr. XI. ex anno 
1860 pag. 79. 

Cuilibet petitioni in objecto dispensationis taxa omnibus nota acclusa esse debet, 
secus petitum absque effectu restituetur. — Cur. X. ex anno 1863 pag. 77. 

Monita circa matrimonii impedimenta et motiva, et attestatio pro dispensatione ro- 
mana obtinenda Curr. V. ex anno 1864 in fronte. 

Matrimonia inter incestuosos ineunda dissuadeantur Curr. X. ex anno 1864 pag. 73. 

Non parochiani, sed parochi petant dispensationes in matrimonialibus Curr. XXI. ex 
anno 1866 in fronte. 

Pro cognatione spirituali elucubratio habetur in Curr, IX. ex anno 1867 pag. 69. 

Taxae romanae pro dispensationibus in matrimonialibus, quas Agentia austriaca Romae 
degens requirit, specificantur in Curr. XXI. ex anno 1868 pag 167. 

Non satis est aliquando explicare consanguinitatis gradum, etsi explicetur, eum esse 
inaequalem, -sed si-inaequalitas- oritur ex eo, quod femina.sit stipiti proximior, est quoque 
id explicandum, alias erit subreptitia dispensatio; — naim, cum tunc femina sit amita, vel 
matertera viri, multo absurdius es hoc testimonium. Sanchec. 


Si quis cognoscit, sororem suae sponsae, neutram sine dispensatione ducere potest; 
non sponsam propter affinitatem € copula illicita; non sororem ejus propter impedimentum 
justitiae publieae honestatis e sponsalibus Ligouri Homo apostol. Tr. 18 n. 67. 

Juxta decretum Clementis XL. eonfirmatum a Benedicto XIV. parochus non debet ad 
publicationes procedere, nisi prius examinet sponsos, et sufficienter eos in rebus fidei in- 
Struetos reperiat. Ligouri: Homo apostol. Tr. IV. de Sacram. in genere Cap. I. nota 6. 

Communi omnium consensu, et juxta Synodum Tridentinam Sess. 24. Cap. 5 de re» 
form. Sess. 25 Cap. 18 de reform. nulla unquam dispensatio concedi solet, nisi legitima 
causa intervenerit. Lambertinus instit. 87. 

Episcopum considerare oportebit, utrum justa atque urgens sit concedendae dispen- 
sationis causa, et talis, ut non privatorum hominum duntaxat, sed publicam ipsam religio- 
nis catholicae rationem. spectet. Pius VIII: Ad omnem dispensationem requiruntur justae 
causae, alias erit illicita, non raro etiam invalida, praesertim, si quis Pontifice inferior 
dispensat. Instructio Eichstadensis. 

Dispensandi de vitanda interim familiari conversationė: serio per curatum sunt mo- 
nendi et obstringendi, ut ante benedictionem in templo suscipiendam in eadem domo non 
cohabitent, ac solius. cum sola conversationem per parentes impediat; id enim sine maximo 
animae periculo esse non potest. Conc, Trident. Sess. 24 Cap. I. de reform Ligouri Homo 
apost. Tr. 7 n. 32 8 75 jus. matr. eccl, Si nuptiae celebrandae sint ad prolem legitiman- 
dam. scandalum reparandum, vel honori sponsae providendum, datur dispensatio, si aliter 
his malis non possit occurri. Declaratio S. Con. Conc. de 4, Martii. 1701. 

Matrimonium subsequens legitimat prolem antegenitam; non tamen ex adulterio. Luc. 
Fer. Tom. V pag 556. Tanta enim inquit Alexander III. est vis matrimonii, ut, qui antea 
sunt geniti, post eontractum matrimonium legitimi habeantur. Si autem vir, vivente uxore 
sua, aliam cognoverit, et ex ea prolem susceperit, licet post mortem uxoris eam duxerit, 
nihilominus spurius erit filius, et ab haereditate repellendus; praesertim, si in mortem 
prioris uxoris alteruter eorum aliquid fuerit machinatus. Cap. 6. X. qui filii sint legitimi 
4, 17. — Unde de jure canonico unica adest exceptio, quod adulterini per subsequens 
matrimonium inter adulteros non adquirant legitimationem: ceteri autem omnes peccami- 
noso coitu procreati, etsi incestuosi fuerint, efficiuntur legitimi, quoties parentes eorum 
postea valido matrimonio junguntur. -—  Extenditur etiam ad liberos naturales jam mor- 
tuos, consequenter ad eorum filios superstites. 

Monitum ad parochum! Curr. I. ex anno 1857 pag. 14, 


E Consistorio Episcopali, 
Tarnoviae, die 26. Aprilis 1877. 

